UZNESENIE VLÁDY SLOVENSKEJ REPUBLIKY
č. 615
zo 17. augusta 2005
 
k návrhu Dohody medzi vládou Slovenskej republiky a Radou ministrov Srbska a Čiernej Hory o hospodárskej spolupráci
 
Číslo materiálu:	12644/2005	
Predkladateľ:	podpredseda vlády a minister hospodárstva	
Vláda
A.	 súhlasí
A.1.	 s uzavretím Dohody medzi vládou Slovenskej republiky a Radou ministrov Srbska a Čiernej Hory o hospodárskej spolupráci (ďalej len „dohoda“),
A.2.	 s tým, že jej dohoda nebude po podpise znovu predložená;
B.	splnomocňuje
podpredsedu vlády a ministra hospodárstva
a ako alternáta štátnu tajomníčku Ministerstva hospodárstva SR
B.1.	    na podpis dohody;
C.	ukladá
podpredsedovi vlády a ministrovi hospodárstva 
C.1.	 požiadať ministra zahraničných vecí vykonať príslušné opatrenia spojené s nadobudnutím platnosti dohody,
C.2.	 požiadať ministra zahraničných vecí zabezpečiť uverejnenie dohody v Zbierke zákonov SR,
C.3.	 v spolupráci s ministrom zahraničných vecí zabezpečiť vykonávanie dohody po nadobudnutí jej platnosti.
Vykonajú:	podpredseda vlády a minister hospodárstva
minister zahraničných vecí